TMI เผยปี 64 กวาดรายได้ 484.27 ลบ. ขยายตัว 8% หลังออกสินค้าใหม่เพิ่ม
TMI เผยปี 64 กวาดรายได้ 484.27 ลบ. ขยายตัว 8% จากปีก่อนรายได้ 447.86 ลบ. หลังออกสินค้าใหม่เพิ่ม ขณะที่มีกำไร 0.55 ลบ. ลดลง 96% เหตุต้นุน-ค่าใช้จ่ายพุ่ง
TMI เผยปี 64 กวาดรายได้ 484.27 ลบ. ขยายตัว 8% หลังออกสินค้าใหม่เพิ่ม ขณะที่มีกำไร 0.55 ลบ. ลดลง 96% เหตุต้นุน-ค่าใช้จ่ายพุ่ง
21 ก.พ. 2565

บริษัท ธีระมงคล อุตสาหกรรม จำกัด (มหาชน) หรือ TMI รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานปี 2564 มีกำไรลดลง เนื่องจากบริษัทฯ มีต้นทุนขาย 331.56 ล้านบาท เพิ่มขึ้นร้อยละ 12.81 เมื่อเปรียบเทียบกับต้นทุนขายของปี2563 ซึ่งเท่ากับ 293.92 ล้านบาท โดยต้นทุนขายเพิ่มสูงขึ้น เนื่องจากการปรับราคาสูงขึ้นของค่าขนส่งและต้นทุนสินค้า ได้แก่ ชิ้นส่วนอุปกรณ์อิเล็กทรอนิกส์เหล็ก ลวดทองแดง และอลูมิเนียม รวมทั้งยังได้รับผลกระทบจากการอ่อนค่าของเงินบาทในปี 2564 ด้วย
ส่วนต้นทุนในการจัดจำหน่าย 69.92 ล้านบาท หรือเพิ่มขึ้นร้อยละ 7.64 เมื่อเปรียบเทียบกับปีที่แล้ว ซึ่งเท่ากับ 64.96 ล้านบาท ซึ่งเป็นต้นทุนในการจัดจำหน่ายที่เพิ่มขึ้น เนื่องจากค่าคอมมิชชั่นที่เพิ่มสูงขึ้น ขณะเดียวกันมีค่าใช้จ่ายในการบริหาร 76.63 ล้านบาท หรือเพิ่มขึ้นร้อยละ 9.06 เมื่อเปรียบเทียบกับปีที่แล้วซึ่งเท่ากับ 70.26 ล้านบาท ซึ่งเป็นค่าใช้จ่ายในการบริหารที่เพิ่มขึ้น เนื่องจากการปรับเงินเดือนพนักงานค่าที่ปรึกษาทางธุรกิจ และค่าใช้จ่ายในการเริ่มดำเนินการโรงงานไฟฟ้าแห่งใหม่
รวมทั้งมีต้นทุนทางการเงินในปี2564 เท่ากับ 11.46 ล้านบาท หรือเพิ่มขึ้นร้อยละ 30.83 เมื่อเปรียบเทียบกับต้นทุนทางการเงินของปี2563 ซึ่งเท่ากับ 8.76 ล้านบาท ซึ่งต้นทุนทางการเงินเพิ่มขึ้น เนื่องจากดอกเบี้ยจ่ายหุ้นกู้
อย่างไรก็ดีบริษัทฯ มีรายได้จากการขายรวมในปี 2564 เท่ากับ 484.27 ล้านบาทหรือเพิ่มขึ้นร้อยละ 8.13 เมื่อเปรียบเทียบกับรายได้จากการขายรวมของปี 2563 ซึ่งเท่ากับ 447.86 ล้านบาท รายได้จากการขายที่เพิ่มขึ้นเนื่องจากบริษัทได้เพิ่มสินค้าหลายรายการ และได้รับการตอบรับจากลูกค้าในสินค้ากลุ่มใหม่เป็นอย่างดี